CELEX: 22016D0755
Language: sl
Date: 2015-03-20 00:00:00
Title: Sklep Skupnega odbora EGP št. 72/2015 z dne 20. marca 2015 o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode [2016/755]

19.5.2016   
               
               
                  SL
               
               
                  Uradni list Evropske unije
               
               
                  L 129/85
               
            SKLEP SKUPNEGA ODBORA EGP
      št. 72/2015
      z dne 20. marca 2015
      o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode [2016/755]
      SKUPNI ODBOR EGP JE –
      ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti členov 86 in 98 Sporazuma EGP,
      ob upoštevanju naslednjega:
      
                  (1)
               
               
                  Primerno je razširiti sodelovanje pogodbenic Sporazuma EGP, da se vključi Uredba Sveta (ES) št. 723/2009 z dne 25. junija 2009 o pravnem okviru Skupnosti za Konzorcij evropske raziskovalne infrastrukture (ERIC) (1).
               
            
                  (2)
               
               
                  Primerno je razširiti sodelovanje pogodbenic Sporazuma EGP, da se vključi Uredba Sveta (EU) št. 1261/2013 z dne 2. decembra 2013 o spremembi Uredbe (ES) št. 723/2009 o pravnem okviru Skupnosti za Konzorcij evropske raziskovalne infrastrukture (ERIC) (2).
               
            
                  (3)
               
               
                  Protokol 31 k Sporazumu EGP bi bilo zato treba ustrezno spremeniti –
               
            SPREJEL NASLEDNJI SKLEP:
      Člen 1
      Za odstavkom 11 člena 1 Protokola 31 k Sporazumu EGP se vstavi naslednji odstavek:
      
         
                     „12.
                  
                  
                     
                                 (a)
                              
                              
                                 Pogodbenice si prizadevajo okrepiti sodelovanje v okviru dejavnosti, kakršne lahko izhajajo iz naslednjih aktov Skupnosti:
                                 
                                             —
                                          
                                          
                                             
                                                32009 R 0723: Uredba Sveta (ES) št. 723/2009 z dne 25. junija 2009 o pravnem okviru Skupnosti za Konzorcij evropske raziskovalne infrastrukture (ERIC) (UL L 206, 8.8.2009, str. 1), kakor jo spreminja:
                                             
                                                         —
                                                      
                                                      
                                                         
                                                            32013 R 1261: Uredba Sveta (EU) št. 1261/2013 z dne 2. decembra 2013 (UL L 326, 6.12.2013, str. 1).
                                                      
                                                   
                                       
                           
                                 (b)
                              
                              
                                 Člen 5(1)(d) Uredbe (ES) št. 723/2009 se nanaša na Direktivo Sveta 2006/112/ES z dne 28. novembra 2006 o skupnem sistemu davka na dodano vrednost in Direktivo Sveta 92/12/EGS z dne 25. februarja 1992 o splošnem režimu za trošarinske proizvode in o skladiščenju, gibanju in nadzoru takih proizvodov, ki niso vključeni v Sporazum. Ta sklicevanja se zato upoštevajo le pri uporabi člena 5(1)(d) in ne posegajo na področje uporabe Sporazuma.
                              
                           
                                 (c)
                              
                              
                                 Države Efte polno sodelujejo v vseh odborih Skupnosti, ki pomagajo Evropski Komisiji pri upravljanju, razvoju in izvajanju dejavnosti iz točke (a), z izjemo pravice glasovanja.“
                              
                           
               
      Člen 2
      Ta sklep začne veljati dan po predložitvi zadnjega uradnega obvestila v skladu s členom 103(1) Sporazuma EGP (*).
      Člen 3
      Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.
      
         V Bruslju, 20. marca 2015
         
            
               Za Skupni odbor EGP
            
            
               Predsednik
            
            Gianluca GRIPPA
         
      
      
         (1)  UL L 206, 8.8.2009, str. 1.
      
         (2)  UL L 326, 6.12.2013, str. 1.
      
         (*)  Navedene so ustavne zahteve.